Месец: май 2020 | Ordo Templi Orientis | Bulgaria\n28.05.2020 28.05.2020 admin_heliopolis O.T.O.\n5. Помогни ми, о господарю войн на Тива, в моето разбулване пред Децата човешки!\n7. Вижте! Разкрито е от Айвасс, служителят на Хоор-паар-краат.\n9. Обожавайте тогава Кхабс и вижте светлината ми пролята върху вас.\nе голият блясък на Нуит;\nКрилатото кълбо, звездната синева\n15. Сега вие ще узнаете, че избраният жрец & апостол на безкрайно пространство е принцът- жрец, Звярът; и в неговата жена, наречена Алената Жена е цялата сила дадена. Те ще съберат децата ми в тяхната прегръдка: те ще пренесат славата на звездите в човешките сърца.\n16. Защото той е винаги слънце, а тя луна. Но за него е крилатият таен пламък, а за нея надолу извиващата се звездна светлина.\n18. Гори на челата им, о бляскава змия!\n19. О, жена с притворени лазурни очи, извий се над тях!\n21. С Бога & Обожателя, Аз съм нищо: те не ме виждат. Те са като на земята; аз съм Небето и няма друг Бог, освен мен и моя господ Хадит.\n22. Сега, на вас съм известна с моето име Нуит, а на него с тайно име, което ще му дам, когато накрая ме познае. Щом Аз съм Безкрайно Пространство и Безбройните Звезди на него, правете и вие така. Не ограничавайте нищо! Нека няма разлика правена сред вас между всяко едно нещо & всяко друго нещо, защото така там става нараняване.\n26. Каза тогава пророкът и роб на прекрасната: Кой съм аз и какъв ще бъде знакът? Тъй му отвърна тя, извиваща се надолу, блещукащ пламък от синева, вседокосващ, всепроникващ, нейните прелестни ръце върху черната земя & нейното гъвкаво тяло, извито за любов, и нейните меки стъпала не нараняващи малките цветя: Ти знаеш! А знакът ще бъде моят екстаз, съзнанието за непрекъснатостта на съществуването, вездесъщността на моето тяло.\n27. Отвърна тогава жрецът & каза на Кралицата на Пространството, целувайки нейните прелестни вежди и росата от светлината ù окъпа цялото му тяло в благоуханен аромат на пот: О Нуит, непрекъсната на Небето, нека бъде винаги така: хората да не говорят за Теб като Една, а като за Никоя; и нека изобщо не говорят за теб, тъй като си непрекъсната!\n28. Никоя, вдъхнала светлината, бледна & феерична, на звездите, и две.\n29. Защото съм разделена заради любовта, за възможността за единение.\n30. Такова е сътворението на света, че болката от разделението като нищо, а радостта от разтварянето всичко.\n31. За тези глупци човешки и техните неволи не се грижи изобщо! Те чувстват малко; каквото е, от малки радости е уравновесено; но вие сте моите избраници.\n32. Покорете се на моя пророк! Изпълнете докрай изпитанията на моето познание! търсете мен само! Тогава радостите на моята любов ще ви избавят от всяка болка. Това е така: кълна се в свода на моето тяло; в моето свещено сърце и език; във всичко, което мога да дам, във всичко, което желая от всички вас.\n36. Моят писар Анкх-аф-на-кхонсу, жрецът на принцовете, няма и с една буква да променя тази книга; но за да няма глупост, той ще я тълкува сетне с мъдростта на Ра-Хоор-Кхуит.\n37. Също мантрите и заклинанията; обеа и уанга; работата на жезъла и работата на меча; тях той ще учи и преподава.\n40. Който ни нарече Телемити, няма да сбърка, ако се вгледа, но отблизо, в думата. Защото има в нея Три Степени, Отшелникът, Любовникът и Човекът на Земята. Прави по твоята воля да бъде целият Закон.\n41. Словото на Греха е Ограничение. О мъж! не отказвай на жена си, ако тя желае! О любовнико, ако е по твоята воля, иди си! Няма връзка, която може да съедини разделеното, освен любовта: всичко друго е проклятие. Проклето! Проклето да бъде през еоните! Ад.\n44. Защото чистата воля, несмекчена от цел, освободена от сласт за резултат е всякак съвършена.\n45. Съвършеното и Моето число е 11, като всички техни числа, които са от нас. Петолъчната Звезда, с Кръг в Средата, & кръгът е Червен. Моят цвят е черен за слепите, но синьото & златното се виждат от виждащите. Също имам таен блясък за тези, които ме обичат.\nМоето число е 11, като всички техни числа, които са от нас. Петолъчната Звезда, с Кръг в Средата, & кръгът е Червен. Моят цвят е черен за слепите, но синьото & златното се виждат от виждащите. Също имам таен блясък за тези, които ме обичат.\nСъвършеното са едно Съвършено и не две; не, са нищо!\n46. Нищо е таен ключ за този закон. Шейсет и едно го наричат Евреите; Аз го наричам осeм, осемдесет, четиристотин & осемнайсет.\n48. Моят пророк е глупак с неговото едно, едно, едно; не са ли те Волът, и никой според Книгата?\n49. Отменени са всички ритуали, всички изпитания, всички слова и знаци. Ра-Хоор-Кхуит зае мястото си на Изток през Равноденствието на Боговете; и нека Асар бъде с Иса, които също са едно. Но те не са от мен. Нека Асар бъде поклонникът, Иса страдалецът; Хоор в тайното си име и блясък е Господът посвещаващ.\n50. Има дума да се каже за задачата на Йерофанта.\nВиж! има три изпитания в едно и може то да бъде дадено по три начина. Грубите трябва да минат през огън; нека фините бъдат изпитани по интелект, а висшите избраници в най- възвишеното. И така, вие имате звезда & звезда, система & система; нека нито една не познава добре другата!\n51. Има четири порти към един палат; подът на онзи палат е от сребро и злато; лапис лазули & яспис има там; и всички редки ухания; жасмин & роза, и емблемите на смъртта. Нека той влезе поред или наведнъж през четирите порти; нека стои на пода на палата. Няма ли да потъне? Амн. Хо! воине, ами ако слугата ти потъне? Но има начини и начини. Бъдете красиви затова: обличайте се вие всички с изящни одежди; яжте пищни ястия и пийте сладки вина и вина пенливи! Също, вземайте вашата насита и желание от любов, както желаете, когато, където и с когото желаете! Но винаги за мен.\n53. Това ще възроди света, малкия свят, моя сестра, мое сърце & мой език, на когото изпращам тази целувка. И още, о писарю и пророко, макар и да си от принцовете, това не ще те успокоява, нито освобождава. А екстазът да бъде твой и радостта на земята: винаги За мен! За мен!\n54. Не променяй дори стила на буква; защото виж! ти, о пророко, не ще съзреш всички тези тайнства скрити там.\n55. Детето на твоите недра, то ще ги съзре.\n56. Очаквай го не от Изток, нито от Запад; защото не от очакван дом иде това дете. Аум! Всички слова са свещени и всички пророци истински; само дето малко разбират; решете първата половина на уравнението, втората оставете непокътната. Но ти имаш всичко в ясната светлина, и нещо, макар и не всичко, в тъмнината.\n57. Призовавайте ме под моите звезди! Любов е законът, любов по воля. Нека глупаците не бъркат любовта; защото има любов и любов. Има го гълъбът, има я и змията. Избирайте добре! Той, моят пророк, e избрал, знаейки закона на крепостта и великото тайнство на Божия Дом.\nВсички тези стари букви в Книгата ми са верни, но צ не е Звездата. Това също е тайна: моят пророк ще я разкрие на мъдрите.\n58. Аз давам невъобразими радости на земята: сигурност, не вяра, още приживе, при смърт: мир неизразим, покой, екстаз; нито пък изисквам нещо в жертвоприношение.\n59. Тамянът ми е от смолисти дървеса & клей; и няма кръв в него: заради косите ми дърветата на Вечността.\n60. Моето число е 11, като всички техни числа, които са от нас. Петолъчната Звезда, с Кръг в Средата, & кръгът е Червен. Моят цвят е черен за слепите, но синьото & златното се виждат от виждащите. Също имам таен блясък за тези, които ме обичат.\n61. А да ме обичаш е по-хубаво от всички неща: ако под нощните звезди в пустинята, ти веднага запалиш тамяна ми пред мен, като ме призоваваш с чисто сърце и Змийския пламък в него, ще дойдеш за малко на гръдта ми да полегнеш. За една целувка ти тогава ще желаеш всичко да дадеш; но който даде една прашинка ще изгуби всичко в този час. Ще трупате блага и изобилие от жени и подправки; ще носите скъпи бижута; ще надминете земните народи по величие & гордост, но винаги с любовта към мен и така ще стигнете радостта ми. Пламенно ви повелявам да дойдете пред мен в едничка роба и глава покрита с разкошна украса. Обичам ви! Копнея за вас! Бледи или пурпурни, забулени или сладострастни, Аз, която съм цялата наслада и пурпур, и опиянение на най-дълбокото чувство, ви желая. Окрилете и възбудете навития блясък във вас: елате при мен!\n62. При всички мои срещи с вас жрицата да казва — и да горят очите ù с желание, докато стои гола и ликуваща в моя таен храм — При мен! При мен! пробуждайки пламъка в сърцата на всички с любовното си пеене.\n63. Пейте ми възторжената любовна песен! Горете ми благоухания! Носете скъпоценности за мен! Пийте за мен, защото ви обичам! Обичам ви!\n64. Аз съм дъщерята на Залеза с притворени сини очи. Аз съм голият блясък на сладострастното нощно небе.\n2. Елате! всички виe, и научете тайната, която досега не е била разкрита. Аз, Хадит, съм допълнението на Ну, моята невеста. Аз не съм протяжен и Кхабс е името на моя Дом.\n3. В сферата, Аз съм навсякъде центърът, както тя, периферията, я няма никъде.\n4. Все пак тя ще бъде позната & Аз никога.\n5. Вижте! ритуалите на старото време са черни. Нека злите бъдат отхвърлени; нека добрите бъдат прочистени от пророка! Тогава това Познание ще тръгне вярно.\n6. Аз съм пламъкът, който гори във всяко човешко сърце и в ядрото на всяка звезда. Аз съм Живот и дарителят на Живот, но затова е познанието за мен познанието за смъртта.\n7. Аз съм Магьосникът и Екзорсистът. Аз съм оста на колелото и кубът в кръга. „Елате при мен” е глупав израз: защото Аз съм, който отива.\n8. Които боготворяха Херу-па-краат, са боготворяли мен; погрешно, защото Аз съм боготворящият.\n10. О, пророко! ти се противиш да научиш това писание.\n15. Защото Аз съм съвършен, като Не съм; и моето число е девет според глупаците; но за праведните съм осем и едно в осем: Което е най-важно, защото Аз съм никой всъщност. Императрицата и Кралят не са от мен; защото има следваща тайна.\nНародът, все още не знаещ за мен.\n18. Мъртъвци са тези човеци; те не чувстват. Ние не сме за бедните и печалните: господарите на земята са нашият род.\n20. Красота и сила, бликащ смях и сладостна отмалялост, енергия и огън са от нас.\n21. Ние нямаме нищо общо с изпадналите и негодните: нека мрат в злочестината си. Защото нищо не чувстват. Състраданието е порокът на кралете: стъпквай окаяните & слабите: това е законът на силните: това е нашият закон и радостта на света. Не мисли, о кралю, за тази лъжа: Че Ти Трябва да Умреш: наистина, ти не ще умреш, а ще живееш. Сега нека това бъде разбрано: Ако тялото на Краля се разтвори, той ще остане в чист екстаз завинаги. Нуит! Хадит! Ра-Хоор-Кхуит! Слънцето, Сила & Взор, Светлина; те са за служителите на Звездата & Змията.\n22. Аз съм Змията, която дава Познание & Наслада и бляскава слава, и раздвижва сърцата човешки с опиянение. 3а да ме обожавате, взимайте вино и странни дроги, за които ще кажа на моя пророк, & бъдете опиянени от тях! Те няма да ви навредят въобще. Лъжа е, тази глупост срещу себе си. Показът на невинност е лъжа. Бъди силен, о човеко! желай страстно, наслаждавай се на всички неща чувствени и екстатични: не бой се, че някой Бог ще те отхвърли за това.\n24. Виж! това са важни тайнства; защото има също от моите приятели, които са отшелници. Сега не мисли, че ще ги срещнеш в гората или на планината; а в легла от пурпур, милвани от великолепни жени-зверове с широки бедра и огън и светлина в очите, и тежки пламтящи коси около тях; там ще ги намериш. Ще ги виждаш на власт, в победоносни армии, при всичката радост; и в тях ще има радост, милион пъти по- голяма от тази. Внимавайте някой да не насили друг, Крал срещу Крал! Обичайте се един друг с горящи сърца; низшите хора стъпвайте в свирепата сласт на гордостта ви, в деня на вашия гняв.\n25. Вие сте против народа, О избраници мои!\n27. Има голяма опасност в мен; защото който не разбере тези руни, ще направи голяма грешка. Той ще падне в ямата, наречена Защото; и там ще загине с кучетата на Разсъдъка.\n28. А сега, проклятие върху Защото и неговия род!\n33. Стига вече Защото! Да бъде проклето като куче!\n40. Празник на Върховния Ритуал, и празник на Равноденствието на Боговете.\n42. Празник всеки ден във вашите сърца в радостта от моя екстаз!\n44. Да! празнувайте! радвайте се! няма ужас задгробен. Има разтварянето и вечен екстаз в целувките на Ну.\n48. Падналите не жалете! Никога не съм ги познавал. Аз не съм за тях. Аз не утешавам: Аз мразя утешените & утешителя.\n49. Аз съм неповторим & завоевател. Не съм от робите, които гинат. Да бъдат проклети & мъртви! Амен. (Това е от 4-те: има пети, който е невидим и в него съм като бебе в яйце.)\n51. Пурпур отвъд пурпур: това е светлината по- висша от зрението.\n52. Има воал: този воал е черен. Това е воалът на скромната жена; това е воалът на скръбта & покровът на смъртта: нищо от това не е от мен. Свалете този лъжлив призрак на вековете: не завоалирайте пороците си с добродетелни слова: тези пороци са мое служение; справяйте се добре, & ще ви възнаградя тук и нататък.\n53. Не бой се, о пророко, когато тези думи са изречени, ти не ще съжаляваш. Ти си несъмнено моят избраник; и благословени са очите, на които с радост ще погледнеш. Но Аз ще те скрия под маска на скръб: тези, които те виждат ще се боят, че си паднал, но Аз те въздигам.\n54. Нито тези, които гръмко викат тяхната глупост, че ти не значиш нищо, ще сполучат; ти ще го покажеш: ти успяваш: те са робите на защото: Те не са от мен. Препинателните знаци, както пожелаеш; буквите? не ги променяй по стил или по стойност!\n55. Ти ще получиш реда & стойността на буквите от Английската Азбука; ти ще откриеш нови символи, които да отнесеш към тях.\n56. Махайте се! вие, присмехулници; дори и в моя чест да се смеете, няма дълго да се смеете: после, когато сте тъжни, знайте че съм ви напуснал.\n58. Да! не мислете за промяна: ще бъдете такива, каквито сте & не други. Затова кралете на земята ще бъдат Крале завинаги: робите ще служат. Никой не ще бъде низвергнат или въздигнат: всичко е винаги, каквото е било. Но има маскирани мои слуги: би могло ей онзи просяк там, да е Крал. Кралят може да избира своите одежди, както пожелае: няма сигурна проверка: но просякът не може да скрие своята бедност.\n59. Затова внимавай! Обичай всички, да не би случайно Крал да е скрит! Така ли казваш? Глупак! Ако той е Крал, ти не можеш да му навредиш.\n63. Ти си изтощен в сладострастната пълнота на вдишването; издишването е по-сладко от смърт, пo-бързо и пълно със смях от милувка на самия Адски червей.\n64. Ох! ти си победен: ние сме над теб; ти целият си в нашата наслада: привет! привет: пророко на Ну! пророко на Хад! пророко на Ра-Хоор-Кху! Сега ликувай! сега ела в нашия блясък & екстаз! Ела в нашия страстен покой, & пиши сладки слова за Кралете!\n70. Има помощ & надежда в други заклинания. Мъдростта казва: бъди силен! Така можеш да понесеш повече радост. Не бъди животно; рафинирай възторга си! Ако пиеш, пий по осемте и деветдесетте правила на изкуството: ако любиш, превъзхождай по финес; и ако правиш нещо радостно, нека в него да има изисканост.\n71. Но превъзхождай! превъзхождай!\n74. Продължителността на твоя копнеж ще бъде мощта на нейната слава. Този, който живее дълго & желае смъртта много е винаги Крал сред Кралете.\n78. Въздигни се! защото няма никой като теб сред хората или сред Боговете! Въздигни се, о пророко мой, твоят ръст ще надмине звездите. Те ще почитат твоето име, в квадрат, мистичен, чудодеен, числото на човека; и името на твоя дом 418.\n1. Абрахадабра! наградата на Ра Хоор Кхут.\n8. С нея вие ще поразявате народите; и никой не ще може да стои пред вас.\n9. Дебни! Изтегли се! Върху тях! това е Законът на Завоевателната Битка: такова ще е моето обожание край тайния ми дом.\n10. Вземи самата стела на откровението; постави я в тайния си храм – и този храм е вече разположен както трябва – & тя ще бъде вашата Кибла завинаги. Не ще избледнява, а чуден цвят ще се завръща към нея ден след ден. 3атворете я в заключено стъкло за доказателство пред света.\n11. Това да бъде единственото ви доказателство. Забранявам спора. Завладявайте! Това е достатъчно. Ще направя лесна за вас абструкцията от зле подредения дом в Победоносния Град. Ти сам ще я пренесеш с обожание, о пророко, дори и да не ти харесва. Ти ще бъдеш в опасност & беда. Ра-Хоор-Кху е с теб. Обожавайте ме с огън & кръв; обожавайте ме с мечове & с копия. Нека жената бъде препасана с меч пред мен: нека кръв се лее в мое име. Стъпквайте Неверниците; върху тях бъди, о воине, Аз ще ви дам от плътта им да ядете!\n12. Принасяйте в жертва блага, малки и големи: после дете.\n14. Вие ще видите този час, о Звяр благословен, и ти, Алената Наложница на неговото желание!\n16. Не мислете твърде нетърпеливо да грабнете обещанията; не се плашете да понесете проклятията. Вие, дори вие, не знаете това значение изцяло.\n19. Тази стела те ще нарекат Мерзостта на Запустението; сметнете добре нейното име, & и то за вас ще бъде като 718.\n20. Защо? Защото пропадна Защото, за да го няма повече там.\n21. Постави образа ми на Изток: ти ще си купиш образ, който ще ти покажа, специален, не по-различен от този, когото знаеш. И ще бъде изведнъж лесно за теб да сториш това.\n22. Другите образи събери около мен за опора: нека всички бъдат обожавани, защото те ще се събират, за да ме въздигнат. Аз съм видимият обект на обожание; другите са тайни; за Звяра & неговата Невеста са те: и за победителите в Изпитанието х. Какво е това? Ще узнаеш.\n23. За благоухание смесете брашно & мед & гъста утайка от червено вино: тогава маслото на Абрамелин и зехтин, а после омекотете & загладете с обилна прясна кръв.\n25. Изпечете това: от него направете питки & яжте за мен. Това има също и друга употреба; нека бъде сложено пред мен и напоявано обилно с благоуханията на твоята молитва: то ще се изпълни с бръмбари, така да речем, и пълзящи неща, свещени за мен.\n26. Убийте ги, назовавайки враговете си; & те ще паднат пред вас.\n27. Те също ще породят сласт & сила на сластта във вас при яденето на това.\n29. И още, бъдат ли по-дълго съхранявани, по-добре; защото се изпълват с моята сила. Всички пред мен.\n30. Моят олтар е от месинг, ажурна изработка:\nизгаряйте върху него в сребро или злато.\n32. От злато изкови стомана!\n33. Бъди готов да избягаш или да сразяваш!\n34. Но святото ви място ще бъде непокътнато през вековете: дори и с огън и с меч да бъде изгорено до основи & разбито, все пак един невидим дом ще остава там и ще стои до падането на Голямото Равноденствие, когато Хрумахис ще изгрее и онази с двойния жезъл заеме моя трон и място. Друг пророк ще се яви и донесе прясна жар от небесата; друга жена ще пробуди сластта & обожанието на Змията; друга душа на Бог и звяр ще се смесят в жреца на кълбото; друго жертвоприношение ще обагри гробницата; друг крал ще властва; и повече няма да се лее благословия за Ястребоглавия мистичен Господ.\n36. Тогава каза пророкът на Бога:\n37. Аз те обожавам в песента —\nЗа мен небето забулено разкрива\nПред когото боговете и смъртта треперят:\n– Аз, аз те обожавам!\n39. Всичко това и една книга, за да кажеш как стигна до тук, и копие на това мастило и хартия завинаги – защото в него е тайната дума & не само на английски – и твоят коментар по тази Книга на Закона да бъде напечатан красиво в червено и черно мастило на хубава хартия, ръчна направа; и на всеки мъж и жена, които срещнеш, било то да ядеш или да пиеш у тях, Законът трябва да дадеш. Тогава те ще имат шанса да останат в това блаженство или не; все едно. Направи това бързо!\n42. Изпитанията самият ти ще надзираваш, с изключение на скритите. Не отказвай на никой, но предателите ще разпознаваш & унищожаваш. Аз съм Ра-Хоор-Кхуит; и съм могъщ да закрилям служителя си. Успех е твоето доказателство: не спори; не обръщай във вяра; не говори прекалено много! Онези, които се опитват да те уловят в капан, да те повалят, тях атакувай без милост или пощада & ги унищожи напълно. Бърз като настъпана змия се извърни и удари! По-смъртоносен и от нея бъди! Свлечи душите им до страшно мъчение: смей се на страха им: плюй върху тях!\n43. Нека Алената Жена да внимава! Ако съжаление и състрадание и разнеженост споходят сърцето ù; ако изостави делото ми за да си играе със стари сладникавости; тогава ще узнае моето отмъщение. Сам ще убия детето ù: ще охладя сърцето ù: ще я отлъча от хората: като спаружена и презряна блудница тя ще се влачи по тъмни и влажни улици и ще умре простудена и изгладняла.\n45. Тогава Аз ще я въздигна до върхове на сила: тогава ще породя дете от нея, по-могъщо от всички крале на земята. Ще я изпълня с радост: чрез моята сила тя ще вижда & ще поразява в обожанието на Ну: тя ще постигне Хадит.\n46. Аз съм воинът Повелител на Четиридесетте: Осемдесетте треперят пред мен & са унизени. Ще ви доведа до победа & радост: Ще бъда у вашите оръжия в битка & вие ще се наслаждавате да убивате. Успех е вашето доказателство, храброст е вашата броня; напред, напред в силата ми; & не ще се обръщате назад за никой!\n47. Тази книга да бъде преведена на всички езици: но винаги с оригинала с почерка на Звяра; заради случайната форма на буквите и положението им една спрямо друга: в тях има тайнства, които няма Звяр да разгадае. Нека не се опитва: но един идва след него, от къде не казвам, който ще открие Ключа на всичко това. Тогава тази теглена черта е ключ: тогава този кръг разделен на четири в своя неуспех е ключ също. И Абрахадабра. То ще бъде негово дете & то странно. Нека той не се стреми към това; защото така сам ще отпадне от него.\n48. И сега, това тайнство на буквите е извършено и искам да продължа към по-святото място.\n51. С моята Ястребова глава Аз кълва очите на Исус, както виси на кръста.\n53. С ноктите си разкъсвам плътта на Индуса и Будиста, Монгола и Дина.\n54. Бахласти! Омпехда! Плюя на вашите покварени вери.\n61. Идва краят на словото на Бога, седнал на трона на Ра, което озарява подпорните греди на душата.\n62. На Мен отдайте почит! при мен елате вие чрез скръб на изпитание, което е блаженство.\n70. Аз съм Ястребоглавият Господ на Тишина & на Сила; моят немес покрива нощно-синьото небе.\n73. Поставете листата от дясно наляво и от горе надолу: тогава вижте!\n74. Блясък има в моето име, скрит и славен, както слънцето в полунощ е винаги синът.\nКойто пренебрегне това, сам излага себе си на риск и опасност. Те са най-ужасни.\nОнези, които обсъждат съдържанието на тази Книга, да бъдат отбягвани от всички като центрове на зараза.\nВсички въпроси по Закона да се решават само чрез допитване към моите писания, всеки сам за себе си.


Бедни и богати в Европейския съюз | Новини и анализи от Европа | DW | 10.04.2008\nБедни и богати в Европейския съюз\nАко културните различия в Европейския съюз са желан феномен, иконимическите разлики между отделните региони не са желателни. Как е разпределено богатството в Европа на 27-те? Коментира Емил Попов\nИзточното разширяване обогати Европейския съюз с културните традиции на новите страни. Същевременно Европа на 27-те “се обогати” и с проблемите на изостаналите региони на изток. 43% от брутния вътрешен продукт в Общността все още се създава в т.нар. петоъгълник между Лондон, Париж, Милано, Мюнхен и Хамбург. Останалите региони, където живее две трети от населението на Европейския съюз, далеч не могат да се мерят с икономическия ценър на Европа. Докато в Лондон брутният вътрешен продукт на глава от населението възлиза на 290% от средното ниво на Общността, в най-бедния регион в северо-източна Румъния той е едва 23% или над 12 пъти по-малко.\nСпоред данни на Евростат, публикувани на 12-ти февруари т.г.,\nКласацията на 10-те най-бедни региони се попълва от територии, които се намират в Румъния и България.\nВ най-бедния северозападен регион на България брутният вътрешен продукт на глава от населението възлиза на едва 27% от средното ниво на Европейския съюз. Това не е съвсем необичайно за Източна Европа. Между най-богатите градове в Европейския съюз, наред с Виена и Стокхолм, фигурира един единствен град, който се намира на територията на бившия Източен блок: чешката столица Прага заема 12-та позиция в класацията на най-богатите. На първите три места са Лондон, Люксембург и Брюксел-столица.\nПремахването на регионалните различия е приоритетна цел на структурната и кохезионна политика на Европейския съюз. Средствата предвидени за нея възлизат на 374,4 милиарда евро или една трета от бюджета на Общността за периода 2007 – 2013.\nБългария ще поучи 6,9 милиарда евро или толкова, колкото малка страна като Литва.\nНай-значителни са сумите, предвидени за Полша - 67,3 милиарда евро. Това се дължи не толкова на факта, че в Европейската комисия за регионалното развитие отговаря полякинята Данута Хюбнер, а по-скоро на значителния брой изостанали региони на изток от Одер.\nНезависимо от усилията на Брюксел, регионалните различия едва ли ще изчезнат скоро. Това, разбира се, не означава, че изостаналите региони няма да се развиват. Но те едва ли скоро ще догонят по-напредналите, защото все още 75% от инвестициите за изследвания и технологично развитие текат към богатия икономическия център, който заема само 14%\nот територията на Общността.\nДенят, в който източногерманците разбиха вратата 18.08.2019


Алтернативни имена: Призив за Arms\nИграй най- Призив за Arms\nГледайки през игра обявява покана за Arms видео ремарке, можете да разберете основната същност на проекта. Game - стратегия, и че казва всичко! Непрестанни боеве се водят ожесточени битки, планове за защита и атака, оръжия, кръв, смърт, колеги - така че тук е списък на това, което вие ще се сблъскате, започвайки геймплей. Кое е вярно, тъй като проектът е все още в процес на разработка - преди да започне да се реализира стратегията си за борба, ще трябва да почака!\nОбратно в края на 2012 в света на игрите е въведена обявяване на нова покана към компютър Arms. И ако компанията преди Digitalmindsoft специализирана в игри, описваща събитията от Втората световна война (като мъжете по проекта на война), но сега всички от основните действия на геймплея, които се провеждат в сегашно време. Предната линия се мести в територията на днешна Европа. Говори се, начинът, по който трябва да изглежда като началото на модерни реалистични военни игри, вижте за себе си?\nАко смятате, че разработчиците, а след това веднага след като всички заинтересовани лица ще могат да изтеглите покана на оръжията, тя ще бъде достъпна в две фракции. Отидете на бойното поле може да бъде на повече от 20 различни видове превозни средства, както и за самоотбрана и монтирайте атаки такова скромно наличен арсенал от над 60 различни видове оръжия. За удобство, геймърите ще имат възможност да контролирате всеки бойна единица поотделно. Удобен преглед на трето лице помага задържат на върха на всички "отделения" и плавателни съдове района.\nПризив за Arms - една игра, която в цялата история на своето съществуване, ще бъде допълнен и актуализиран. Най-малко сега разработчиците са обещали да осъществява постоянен мониторинг на целесъобразността на създаването си, тя се адаптира към променящите се нужди, добавяне на нови работни места, разширяване на списъка на наличните единици и въвеждането на нови сюжетни линии. Ако такъв, какъвто е, тогава проектът има потенциал да се превърне в един от най-търсените и популярни!\nЗа това как тя ще бъде интересно да се играе Call на оръжията, докато трудно да се прецени, защото сега са достъпни само с един ранен алфа версия на играта. Въпреки това, на официалното представяне е на път. Всеки, нетърпеливи да тествате своя проект бързо, геймърите да създават общност в социалните мрежи и активно обсъждат играта във форума. Съдейки по броя на готов да изтеглите играчи проекта, можем да предположим, че Call на оръжие няма да страдат от липса на внимание.\nПодобно на много други разработчици, Bioware Не пренебрегвайте дарения геймърите действие. Претендираната сума за проекта е около 130 хиляди долара. Представители разработчици твърдят, че всеки цент дарени ще спомогне за подобряване на играта и графики, анимации, оптимизиране на двигателя и добавите като много допълнително съдържание игра. Сега дори можете да направите дарение, което ще ни помогнете да направим следващата ни Покана за преглед Arms по-смислено и забавно! Играй най- Призив за Arms\nPapa Louie Гости Snail Bob Риболов Призив за Arms


Откриха пистолет на части в затвора във Враца - News.bg\nПистолет, разглобен на части, открили надзирателите при проверка в затвора във Враца, пише "Сега", позовавайки се на министерството на правосъдието. От главна дирекция Изпълнение на наказанията проверяват случая.\nКъм момента не е ясно дали става въпрос за боен или газов пистолет, проверяват се частите, за които няма яснота как са попаднали зад решетките. Обискът на килиите е направен по разпореждане на правосъдния министър Цецка Цачева.\nЗатворниците не са виновни, че в затвора можеш да вкараш много неща\nТова е поредният случай, при който в килии се откриват забранени веща. Досега обаче проверките установяваха предимно мобилни телефони, които също не са позволени в затвора.\nПрипомняме, двама осъдени - Владимир Пелов и Радослав Колев избягаха от Централния софийски затвор на 3 април 2018 година. Двамата излязоха от затвора през централния вход, след като стреляха с пистолет по охраната.\nНа 6 юни Владимир Пелов бе застрелян от 39-годишният Марио Панчев, с прякор Големия.\nДругият избягал затворник - Колев все още се издирва.\nЗаради няколкото избягали затворници и арестанти от БСП внесоха вот на недоверие по темата сигурност. Депутатите отхвърлиха и втория вот на недоверие към третия кабинет "Борисов" на 29 юни.\nпистолет на части,\nпистолет в затвора\nЗадържаха за 72 часа въоръженият, нахлул в президентството\nНачало / У нас / Право и ред / Откриха пистолет на части в затвора във Враца


Трибуни тип пейка - Бърборино - Ruse Sport\nТрибуните тип Бърборино са изработени от стабилни стоманени профили. Завършващото покритие е прахова боя. Пътеките са покрити с алуминиев рифел който не позволява подхлъзване и не ръждясва с годините. Седящите части са изработени от първокачествена дървесина, лакирана с безцветен лак. Трибуните тип Бърборино са идеални за дворове на учебни заведения и детски градини.


2-те стъпки за изграждане на наистина дългосрочни полезни навици в ежедневието ни – Veneta\n2-те стъпки за изграждане на наистина дългосрочни полезни навици в ежедневието ни\nОбикновено първото нещо, за което хората ме поздравяват е, че съм написала книга. Все още в съзнанието ни седи, че да напишеш книга е нещо голямо и значимо. Нещо важно. И аз всъщност харесвам моята книга. В нея съм събрала цялата си любов към здравословното хранене. Но тази книга е точно 88 страници. А материалите, които съм написала в Програмата за полезни навици са над 1500 страници. :) Това за мен са над 2 години труд. И вътре е всичко, което знам за изграждането на полезни навици, събирано и експериментирано над 8 години, и представено по най-увлекателния начин, по който аз бих могла да го представя. :)\nИ все пак – знаете как е – хората искат шорткъта. Питат – „Добре, ако трябва да обобщиш всичко съвсем накратко, какво би казала относно изграждането на полезни навици?“\nИ истината е, че шорткът има! Защото реално, дълготрайното изграждане на полезни навици включва само 2 стъпки:\nИзграждане на навика.\nВръщане към навика, когато (не „ако“, а „когато“) отпаднем от навика. :)\nПовечето хора мислят, че изграждането на полезни навици включва само точка 1. Но в реалността, изграждането на дълготрайни полезни навици почти изцяло зависи от точка 2. :)\nЗа някой хора, дори само като им кажа това, им е достатъчно, за да осъзнаят какво е нужно да направят, за да поддържат по-регулярно даден полезен навик в ежедневието си.\nНо ако ние с вас искаме да изградим една наистина вдъхновяващо дълготрайна връзка с полезните навици в ежедневието ни, тогава е добре да си изградим по-голяма яснота и разбиране за процеса на изграждане на полезните навици и за смисъла на всеки отделен полезен навик. Именно това разглеждаме в Програмата за полезни навици, цяла година, всеки ден по малко :), но по-долу ще опиша най-важните насоки, които правят стъпка 1 и 2 по-лесни, приятни и задвижващи. :)\nИзграждане на навика\nВсеки може да изгражда два или три навика едновременно, но лично за мен идеята за изграждането на полезни навици не бива да е нещо, което затормозява ежедневието ни, а нещо, което се случва естествено в ежедневието ни. Затова, вместо да се напъваме да изграждаме два, три полезни навика едновременно, е готино да си изберем само един, да му се насладим поне за един месец и чак тогава да надградим с друг. :)\nСлед като си изберем полезен навик – има 5 основни неща, които може да направим, за да изградим този полезен навик по-лесно и приятно:\n1.Създаване на план. Да имаш много ясен, предварително заложен план кога и как ще изпълняваш един навик увеличава с над 90% (над 90%!) вероятността да изпълняваш този навик. Защо? Защото ако трябва всеки ден да се чудиш и да взимаш решение кога и как да изпълняваш навика – това създава твърде голямо натоварване в и без това натоварения ни график. И когато ти всеки ден се заставяш да взимаш несъществени решения, ти просто ще се откажеш от тях. Затова е важно да имаме предварителен план. Установилият се и работещ начин за съставяне на такъв план е като просто обвържем желаният нов навик с действие, което вече изпълняваме в ежедневието си и което със сигурност правим. И си казваме така: „След като направя (действието, което вече ми е заложено), аз веднага започвам с изпълнението на (новия навик)“. След това слагаме дейноста в графика си, за да не забравим за нея. :) Например, за мен спорта е абсолютно задължителен навик и моят план за спорт е следния: „След като приключа работата си за деня, аз веднага започвам да спортувам“. В моя график след работните ми задачи за деня, следващата задача е спорт. Не мога да продължа напред ако не отметна тази задача. И така – аз приключвам работа около 15-16ч. и веднага след това започвам спорта. Не се чудя, не се питам дали да спортувам днес или не, не взимам решения, аз имам план и просто го изпълнявам. Нашият план е едно изречение – that’s it!\nЕ, ако сте много амбициозни за успех – може да направите плана си още по железен като го дефинирате още по-добре с информация къде точно ще изпълнявате навика, как точно ще го изпълнявате навика и за колко точно време ще го изпълнявате. Разбира се, както е ясно на всички, когато се започва – времето за изпълнение е най-добре да е малко – максимум 10 – 20 минути. Това ти помага да се набере инерция за около месец и след това времето малко може да се увеличи. Например аз имам описано какъв вид спорт правя всеки ден от седмицата и когато дойде времето за спорт не е нужно да се чудя какво точно да правя, а аз си знам. Един ден ми е 30 минути тичане, един ден ми е 20 минути клипче в youtube, един ден ми 4 часа преход в планината, един ден ми е 30 минути разтягане и т.н.\n2. Изграждане на среда, която да подкрепя изпълнението на желания навик. Ние или сме жертва на средата си, или сме дизайнер на средата си. Повечето хора са с убеждението, че им трябва воля, за да изградят някой полезен навик или да се откажат от някой вреден. Това не е истина. Волята се проявява като функция в човешкото поведение само ако човек не е взел ясно и категорично решение да направи това, което иска да направи или ако средата, в която оперира, пряко или косвено не подкрепя желаното поведение. Ние не се проваляме заради липса на воля. Ние най-често се проваляме заради това, че не взимаме ясни и категорични решения и не избираме съзнателно среда, която да подкрепя желаните от нас промени.\nКогато изберем какъв полезен навик ще изграждаме и си направим план, следващата най-важна стъпка е съзнателно да подредим средата си така, че да подкрепя изпълнението на полезния ни навик. Външната среда включва два основни елемента – физическата среда и хората около нас. Т.е. трябва да си подредите физическата среда и хората около вас така, че да правят изпълнението на навика лесно, приятно, удобно и най-вече „нормално“ за вас. :) Например, през последната година аз често се местя да живея на различни места, но тъй като както казах спортът е важен за мен, аз винаги гледам да наема жилище, до което има парк където да тичам и хол, достатъчно голям, че да мога да тренирам. Това ми е по-важно дори и от това наблизо да има добър хранителен магазин и пазар за плодове и зеленчуци, защото аз пазарувам веднъж в седмицата за цялата седмица, а спортувам всеки ден. Тогава за мен е важно средата около мен да прави изпълнението на спорта изключително лесно и приятно. Ако трябва да пътувам един час до някоя зала или ако трябва да тичам по някой голям оживен булевард, изпълнението на навика би ми било доста неприятно и напрягащо, вместо вдъхновяващо. Т.е. – ние трябва да дизайнем средата си така, че да подкрепя желаното ни поведение и да прави трудно изпълнението на нежелано поведение. Ако искаш да намалиш сладкото – просто не държиш сладки неща у вас. Ако искаш да си присъстваш за важните за теб хора – оставяш си телефона вечер в колата. Ако искаш да се храниш здравословно – купуваш и държиш само здравословно храна в хладилника си. Относно вторият елемент на средата – хората, смятам, че на всички ни е ясно. Ако тичаш в парка, около хора, които също тичат, това за теб ще бъде нещо нормално. Но ако тичаш по булеварда с хора, които се прибират от работа, пушат цигари и т.н., ти ще се чувстваш неприятно сред тези хора. Ако всички твои приятели пушат, тогава за теб пушенето е нормално. Но ако никой от компанията ти не пуши, тогава за теб пушенето не би било нормално. Хората около теб са най-точния ориентир, по който може да прецениш какво за теб се включва в понятието „нормално“ и накъде точно си се запътил в живота си. :)\nОтново – ако сте много амбициозни за успех, ще трябва да се погрижите освен за външната си среда, но и за вътрешната си среда – майндсета и разбирането си относно конкретния навик. Това влияе пряко върху мотивацията и желанието ни да изпълняваме един навик. За тази цел ви е нужно нещо като ментор – да четете повече информация или да се включите в Програма за изграждане на полезни навици като моята, в която аз съм събрала най-важното за всеки полезен навик. :)\n3. Усъвършенстване момента на започване. Ок. Имаме навик. Имаме план. Създали сме максимално подкрепяща за нас среда. Остава само да започнем! :) В Програмата за полезни навици третираме момента на започване като най-великия момент в цялата Вселена. Някой може да се запита защо по дяволите момента на започване е най-великия момент във Вселената. Ами, защото другари, ако не започнем, след това абсолютно нищо друго няма значение. И най-добрата тактика да започнем да се отнасяме към момента на започване като най-великият момент във Вселената е като направим този момент максимално лесен. :) Т.е. – правим началото да бъде толкова лесно, че чак да бъде смешно ако не го направим. Например ако навика ни е медитация, то момента на започването ни ще бъде просто да седнем на мястото си за медитация и да стоим там една секунда. That’s it! Ако след това искаш да продължиш – ок. Но ако не искаш – може да спреш. Важното е, че си отметнал момента на започване. Ако полезният навик, който искаш да изградиш е здравословно хранене – тогава „момент на започване“ може например да се брои една салата за деня. Ако си изял салатата за деня – това е достатъчно. Преценяваш коя е най-малката стъпка свързана с желания навик и сключваш договор със себе си, че единственото, което е важно за теб е да отметнеш момента на започването. При мен, за спорта – аз имам договорка със себе си, че ако в някой ден изключително много ме мързи – трябва да спортувам само 2 минути. Ако след тези 2 минути ми се прииска още – ок. Но ако след тези 2 минути продължавам да искам да спра – спирам.\nЕдин добър въпрос, който може да ни възникне тук е: „Колко кратък може да е моментът на започване, за да бъде значим?“\nИ отговорът е, че дори и най-минималното действие в изпълнението на избрания навик засилва новата идентичност, която изграждаме. Ако ти си облечеш спортните дрехи, сложиш си маратонките и започнеш да спортуваш 5 поредни дни, дори и само за 2 минути – ти вече създаваш промяна в идентичността и поведението си. Ти започваш да ставаш този, който спортува. Колкото повече тази малка промяна се натрупва в съзнанието ти, толкова по-голяма става промяната в идентичността и поведението ни. Малките стъпки в изграждането на полезни навици са същото като натрупващата се сложна лихва във финансите. В даден момент те създават наистина значима промяна. :)\nХората много бързо пренебрегваме малките стъпки, защото не ги виждаме като значими. Но, независимо колко малка е една стъпка, ако тя е част от желаната промяна, която искаме да реализираме, тя Е значима. А щом е значима, значи всъщност е „голяма работа“. :)\nЗа по-амбициозните да успеят в изграждането на даден навик – може да си направите още една договорка със себе си за това какво ще правите ако прекалено дълго време ви домързява или отлагате цялостното изпълнение на даден навик. Например аз имам договорка със себе си е, че ако 3 последователни дни много ме мързи и правя само по 2 минути спорт, то на 4-тия ден най-важната и най-приоритетната ми задача за целия ден е да си изпълня цялата сесия на спорт, която имам за деня. И тази задача за мен става абсолютен приоритет. Без никакъв коментар!\n*Бонус насока: може да си създадете ритуал за започне, който да ви вдъхновява за старт, дори и в дните, в които много ви мързи да започнете. Например, когато много ме мързи да спортувам си пукам високо музиката с някоя моя много любима песен (обикновено е песен на Марая Кери :)) и след 3-4 минути вече съм си променила състояние и си казвам: „Добре бе, това са 2 минути, мога да го направя!“ И тръгвам! А като тръгна – обикновено се увличам и стават повече от 2 минути. :) Направете си и вие ритуал с нещо, което знаете че веднага променя качествено състоянието ви и го използвайте за своя полза.\n4. Намери кой е твоят начин за изпълнение на полезния навик, който ти носи удоволствие. Тук двете кодови думи са „твоят“ и „удоволствие„. В повечето книги за изпълнение на навици (и дори книги за изпълнение на цели) ще ви кажат, че е нужно да си дадете някаква награда след като изпълните навика. Т.е. формулата, която ни се набива в главата е тази: изпълняваме нещо неприятно (нов полезен навик) + даваме си приятна награда = успех. Идеята тук е все едно да се възпитаваме за добро поведение. Ако това работи за вас – правете го. Просто имайте предвид, че това в дългосрочен план обикновено води към страдание, отколкото към желание за изпълнение на навика. И лично според мен, това е доста незрял и несъзнателен подход. За дълготрайна и вдъхновяваща промяна е много по-важно да намерим нашият си начин за изпълнение на навика и да открием удоволствието в изпълнението на самия него.\nНамираме нашият си начин на изпълнение на навика като си правим регулярна саморефлексия и го адаптираме за себе си и ежедневието си. Пробваме различни варианти. Виждаме кое работи за нас кое не. И подобряваме. Ако първо си си заложил да тренираш сутрин, но след това осъзнаваш, че всъщност вечер ти е по-удобно – адаптираш за себе си. Ако си си заложил да тичаш в сряда, но в момента си в период, който в сряда няма как да тичаш – адаптираш го. Ако си си заложил да медитираш вечер, но разбираш, че вечер ти е много натоварено и не ти се занимава – адаптираш го за друг подходящ за теб момент и тестваш пак. Гледаме на всеки опит не като на нещо, което да изискваме да проработи от първия път, а гледаме на всеки опит като на експеримент. В Програмата за полезни навици ние упражняваме 12 навика по 30 (или 31 дни). И има само едно нещо, което упражняваме повече от всеки полезен навик. Това е саморефлексия. На всеки 7 дни от всеки навик ние правим саморефлексия. Целта на тази саморефлексия е да адаптираме всеки полезен навик конкретно за нас и за нашето ежедневие – да експериментираме с различни начини и подходи, за да открием кой е най-приятния и най-лесния начин лично за нас за изпълнение на конкретния навик. Опитът ми показва, че повечето хора (аз включително) в началото не осъзнаваме важността на саморефлексията и я прескачаме като някаква не толкова съществена дейност. Но малко по малко, с опитите и грешките, евентуално осъзнаваме, че единственият начин да напредваме наистина бързо и наистина прогресивно е като си правим регулярна саморефлексия. :)\nПревръщаме изпълнението на един полезен навик в удоволствие по 2 основни начина. Първо – като се фокусираме не върху резултата, а върху начина, по който изпълнението на навика ни кара да се чувстваме. Когато започнем да спортуваме, за да отслабнем с 5 килограма (фокус към резултата) – тези 5 килограма (тази награда) ще отнеме време и вие може да се обезкуражите. Но ако започнем да спортуваме, за да се чувстваме добре – това е моментален ефект, което ни вдъхновява да продължаваме напред. :) Да спортуваш, за да изглеждаш добре не дава устойчива мотивация, защото дневния ефект е прекалено малък. Но да спортуваш, за да се почувстваш добре – работи всеки ден! :) Най-готините навици са тези, които те карат да се чувстваш добре в момента И водят до резултатът, който искаш в дългосрочен план.\nДругият начин да превърнем изпълнението на един полезен навик в удоволствие е като погледнем на навика като на дейност, която е възнаграждаваща сама по себе си. Ние не чакаме да си получим наградата след изпълнението на навика, ами започваме да осъзнаваме, че самото изпълнение на навика е всъщност нашата награда. И така започваме да си изграждаме благодарност, че този навик въобще присъства в живота ни. Например, ако си си заложил да се храниш здравословно, не е необходимо в края на седмицата за „награда“ да отидеш да се наядеш с пържени картофи и бишкотена торта. Твоята награда е да се наслаждаваш на това, че си избрал да се храниш с подхранваща тялото ти храна. Твоята награда не са пържените картофи накрая на седмицата. Твоята награда не са дори свалените килограми. Твоята награда е процесът да се храниш със здравословна храна. Ако спортуваш, твоята награда не е това, че коремът ти може би ще стане по-плосък след няколко седмици. Твоята награда е радостта от движението, което за теб е възможност да внесеш повече будност, енергия и раздвиженост в деня си. Ако изпълняваш свой проект, твоята награда не е това, че може би ще спечелиш хиляди левове. Твоята награда е възможността да изразиш себе си правейки това, което наистина те вдъхновява да правиш. Така, че – една от практиките ни занапред следва да бъде влюбването в процеса – т.е., каквато и дейност да правим, всяка минута да откриваме радостта от изпълнението на тази дейност. Да практикуваме самата дейност да бъде възнаграждаващата сама по себе си за нас. :) Дори в моментите когато тази дейност е ужасно неприятна. Тогава вече става малко по-трудно, но нас това не ни притеснява, защото ние с вас не сме хора, които бягат от трудното!\n5. Задължителни регулярни дни за съгрешение. Всички ние имаме едни еротични фантазии, в които оперираме на 100%. Всичко е розово. Ние сме винаги мотивирани. Винаги енергични. Условията са винаги благоприятни. Проблемът е, че, както повечето от вас сигурно вече са забелязали – фантазиите ни нямат много общо с реалността. Формулата за дългосрочни навици, която работи в реалността, е тази: 80% спазваме навика и 20% задължително го нарушаваме. С кеф. С удоволствие, дами и господа! :)\nЗащо е важно да нарушаваме навика?\nНа първо място – защото сме хора, ние не сме перфектни и не е нужно да бъдем! :) И на второ място – защото полезните и здравословни навици не са такива, които никога не нарушаваме, а такива, които живеем в по-голямата част от дните си – 70…80% от времето. В останала част – нарушаваме навика! С пълна сила! И с пълното съзнание, че това е важна част от процеса на приливи и отливи. От процес, в който се учим да плуваме. Нарушението е важна част от поддържането на навика жив в нашия живот. Ние не сме съвършени и не търсим да бъдем такива, защото да бъдем съвършени значи да спрем развитието си! Ние не искаме това. :) Повече за полезността от „съгрешения“ може да прочетете ТУК.\nОк, това са 5-те основни насоки, които да имаме предвид при изграждане на всеки полезен навик. Нека сега разгледаме стъпка номер 2.\nВръщане към навика когато (не „ако“, а „когато“) отпаднем от него\nТака. Когато си отпаднал от даден навик и в някой момент решиш да се върнеш към него, най-важното нещо е да започнеш постепенно. Основната грешка когато се връщаме към изпълнението на даден полезен навик е, че очакваме от себе си да започнем от нивото, на което сме били най-добри… преди. Това няма как да се случи. Да, най-вероятно, ти ще постигнеш най-доброто си ниво по-бързо, отколкото предния път, но когато започваш, ти започваш. Независимо дали започваш за първи, втори, пети или десети път, ти третираш започването като започване. Т.е., отново – залагаме си в плана кратко време за изпълнение и третираме момента на започване като най-великия момент във Вселената. :) Например, когато аз отпадна от спорта (обикновено ми се случва за седмица, две и няколко пъти ми се е случвало за повече време – около месец, два) и много ме мързи да започна пак – обикновено започвам вкъщи с йога видеа, които са лесни и има малки предизвикателни моменти. Като набера малко инерция, след седмица/две – включвам тичане, после по-интензивни тренировки и т.н. С всяко връщане, ние може да възвръщаме формата си все по-бързо и по-бързо. Но когато започваме – отново го правим да бъде максимално лесно, удобно и приятно за нас. :)\nОк. След като уточнихме най-важното, по-долу обръщам внимание и на някои детайли.\nПреди бях голям фен на будизма. Сега също съм, но вече знам, че има течения в будизма, които никак не са ми по вкуса. И все пак в тази философия може да открием феноменално добри и изключително просто обяснени идеи. Например в будизма има вярване, че един човек може наистина да осъзнае, да разбере и най-важното – да започне да живее дадена идея, едва ако тя е минала през него поне 700 пъти. Поне! 700 пъти. Ние с вас сме свидетели на това ежедневно. Сумати хора споделят снимки във ФБ с послание: „Живей свободно. Следвай мечтите си.“ и т.н., а в реалността не го правят. Не следват мечтите си. Защо? До голяма степен е, защото нямат ясен план и стратегия (нещата, които разгледахме по-горе). Но другата причина е, че нямат натрупано достатъчно разбиране. Когато човек наистина разбира нещо, наистина го осъзнава – той започва наистина да го живее. Разбиране (в смисъла на „промяна в поведението и идентичността на човек“) се изгражда или с някаква еднократна, брутално емоционална ситуация, която ни маркира за цял живот или с многократно повторение. Повечето хора обикновено ползваме втория подход – повторение. Това повторение създава натрупване. И количественото натрупване рано или късно, но със сигурност води до качествена промяна в поведението. Това са тези минимум 700 пъти повторение. Ако една идея ни е естествено по-близка – нужните повторения са около 700, но ако даденa идея към този момент е по-далеч в нашите разбирания – тогава на нас ни е нужно повече време, за да осъзнаем, разберем и накрая – да започнем да живеем тази идея.\nИ докато това време на повторение и осъзнаване тече, това за нас всъщност е време за опити и грешки. За отпадане и връщане към навика. За тестове и експерименти. За откриване на най-подходящия за нас вариант в изпълнението на навика. :)\nСтъпка две – „връщане към навика“ е важна, защото с нея, всеки път когато отпаднем от навика, откриваме нов начин да се върнем към него и да започнем отново. И отново. И отново. Всеки път когато отпаднем имаме възможност отново да разберем по-добре стъпките към навика. Всеки път изграждането на любовна връзка с този навик, за нас става все по-съзнателно. Все по-интересно. Всеки път имаме възможност да променим нещо, за да е по-адаптирано лично за нас и нашето ежедневие. И с всяко отпадане ние започваме да се връщаме все по-бързо и все по-лесно към нашия полезен навик. Малко по малко, ние вече имаме хиляди малки тактики, по които можем да започнем отново изпълнението на полезния си навик.\nА докато тече времето на тези приливи и отливи, ние всъщност сме се научили да плуваме достатъчно добре. Ние сме стигнали 700-тния за нас път, в който една идея не е просто идея и един навик не е просто навик, а се е превърнал в наш начин на живот. :)\nМоже би най-голяма полза от Програмата за изграждане на полезни навици е това, че ние всеки ден, с всяко дневно послание, изграждаме в нас по-голямо разбиране за всеки навик и това количествено натрупване със сигурност ни води към нашето качествено позитивно изменение в поведението. :)\nПреди да завърша тази статия искам да внеса малко яснота относно някои неточности, свързани с полезните навици, които често съм срещата из обсъждания в интернет или в разговорите ми с хората:\nНавиците изключват фантазията, въображението и случайността. Това е абсолютно невярно твърдение. Точно обратното е. Навиците и рутината са тези, които ти дават свобода и достатъчно пространство да мислиш, да си креативен, да анализираш, да създаваш, да действаш. Или както Рокфелер твърдо заявява: “Routine sets you free”. Рутина означава да автоматизираш максимално много решения, които е нужно да взимаш по време на деня. Ако нямаш рутина, твоят мозък всеки ден взима хиляди несъществени решения. В резултат на което се стига до т.нар. „desision fatigue“ и човек губи менталната си сила и става неспособен да взима наистина важни, качествени решения. Всяко решение означава стрес за мозъка. Когато видя един прекалено стресиран човек, който постоянно се чуди за нещо (дали да направи това, дали да направи онова, как да го направи и т.н.), веднага ми става ясно, че този човек няма никаква съзнателно изградена рутина в ежедневието си. Без рутина мозъкът е постоянно объркан, постоянно чудещ се за глупости, което създава огромен стрес и неяснота в нас. Ние буквално оперираме като в мъгла, без ясна рутина и полезни навици. Единствено когато имаме ясна градивна рутина и полезни навици – осигуряваме достатъчно пространство в мозъка си и в деня си за творчество, за идеи, за мислене, за анализ, за планиране, за визуализация. Другари, нашият живот така или иначе е автоматизиран на около 80%. Това няма как да се промени, както няма как да се промени работата на черния дроб например или няма как да променим работата на сърцето. Но ние с вас можем съзнателно да изберем дали тази автоматизация да е хаотична, деградивна за нас или съзнателно да направим този автоматизиран процес да ни води по посоката, по която искаме да вървим.\nНавикът е инструмент само в повтаряеми, конвейрни ситуации, които са свързани с ежедневен бюрократичен или друг вид еднообразен труд. Да, навиците се използват за повтаряеми ситуации. А предвид, че около 80% от живота ни е повтаряеми ситуации, това, което със сигурност искаме е максимално да автоматизираме тези ситуации, за да не занимава съзнателната си част на мозъка с повтарящи се ситуации. Защото съзнателната част на мозъка служи за осъзнаване, за мислене, за създаване, а не за взимане на несъществени решения. Т.е. това, че навиците са инструменти за повтаряеми ситуации не е нещо негативно, а нещо, което следва да използваме в пълна сила за своя изгода! :)\nТова, което те е довело до тук, няма да те заведе там. Повечето хора мислят за навиците като за нещо, което се изгражда и остави завинаги така, както сме го заложили в началото. Но едно от най-важните неща, които е нужно да знаем за навиците е, че те е нужно да се променят заедно с промяната на нас като личности и на нивото, което достигаме. Ако ние, заедно с нашето израстване, не променяме начина на изпълнение на нашите навици – те могат да ни доведът до атрофиране. Реално един от най-полезните навици е навикът да обновяваме начинът, по който изпълняваме навиците си. :) Рутината за спорт, която имаш сега, най-вероятно ще спре да бъде ефективна за теб в даден бъдещ момент. И ти ще трябва да я промениш. Спорта като спорт си остава като полезен навик, но съдържанието се променя. И ти трябва да си готов лесно да направиш тази промяна. Например в периодите, в които имам голям ментален стрес, тогава въпреки, че спортът ми е приоритет, аз намалявам интензивността на тренировките си. Защото когато ти е нужда много ментална енергия е глупаво да погубваш по-голямата част физически. Плюс това, след един интензивен период на спорт, в тялото често се създава едно хронично напрежение, а за да мислим по-ясно, за да сме повече в алфа мозъчни вълни – тялото ни трябва да е отпуснато. Както Дейл Карнеги казва: „Трябва да сме като отпусната котка“. :))) Та, човек е нужно според етапите и периодите си да напасва и намира кой вариант на изпълнение на даден навик е най-подходящ за него в този конкретен момент. Както промяната на сезоните идва с гарантирана честота, така и промяната в живота ни идва с гарантирана честота. И тогава – вместо да се държим здраво за това, което е било работещо преди, е добре да се отворим за ново ниво, нова адаптация. Всяка нужда от промяна идва със заявката, че ние сме абсолютно готови да минем на следващият си етап. От там насетне е наш избор дали ще държим здраво статуквото или ще навлезем в новото, въпреки, че то в началото ще бъде нестабилна територия за нас.\nПромяната на идентичността е важна. Наложеното мислене е, че поведението следва идентичността. Например, че аз ще действам (поведение) когато съм уверен (идентичност). Но реално е обратното – аз съм уверен (идентичност), защото действам (поведение). Т.е. първо правим нещо, първо е поведението, с което ние сами виждаме себе си как правим желаното нещо и после идва идентичността – при която казваме „аз съм този, който прави…“ . Все пак, когато искаме да създадем някаква промяна в ежедневието си, за нас е важно да започнем чрез думи да комуникираме с мозъка си нашата нова идентичност. Т.е. ако ти искаш да спреш да пушиш не трябва да мислиш и да говориш за себе си като „Аз съм пушач, който иска да спре да пуши„. А започваш да мислиш и говориш за себе си като „Аз съм човек, който не пуши цигари. Аз съм непушач. Това съм си аз!“. :) Или например ако искате да започнете да ставате рано, мога да ви гарантирам, че промяната ще се случи изключително бавно и неприятно, ако в главата си постоянно си разказвате нещо от сорта на: „О, аз мразя да става рано. Аз просто не мога да ставам рано. Аз съм сова, абсурд е да ми хареса ранното ставане.“ Т.е. ако вие в главата си на ниво идентичност си разказвате нещо, което е в пълно противоречие с промяната, която на съзнателно ниво искате да постигнете – о, другари, това за вас ще бъде голямо мъчение. За да имате лесна промяна, започнете съзнателно да си разказвате нови истории, които да ви подкрепят в промяната, която искате да създадете. Например може да си кажете: „Утре ще се събудя в 7 часа и ще съм бодра и отпочинала. Обожавам ранното ставане. Точно това искам!“ :) Вие може да не чувате какво приказвате, но в главата ви има един, който много внимателно слуша всяка ваша дума и част от главните му задължение е да приведе светът да изглежда в пълно съответствие с това, което казвате. И имайте предвид, че мозъкът ви няма абсолютно никакво чувство за хумор, приема всяка дума буквално и търси всякакви начини тя да е реализирана.\nПоследното, което е нужно да знаете е, че след като започнете една промяна – независимо колко е адаптирана и удобна за вас – ще има периоди, в които ще е трудно. Но, както знаем, ние с вас не сме хора, които бягат от трудното. За нас трудното не е важно. За нас е важно единствено да имаме предвид, че трудното ще дойде. И като дойде – просто продължаваме с него, напред. :)\nАми, май това е най-важното, което има да се спомене по двете стъпки за изграждане на дългосрочни навици. :) Всичко свързано с полезните навици е много семпло и лесно. Просто на хората ни трябва малко повече време да си изградим разбиране за тези полезни навици и прегръщайки това разбиране, да започнем да ги практикуваме и да получаваме добрите резултати от това свое решение. :)\nНезависимо дали искате да напишете книга от 88 страници, Програма от 1500 страници, да започнете по-регулярно да спортувате, с удоволствие да се храните по-здравословно, да имате време отново да упражнявате творческото си хоби, да превърнете медитацията във вдъхновяващо преживяване, да се научите да свирите на китара или каквото и да е друго – изграждането на добра рутина и полезни навици в ежедневието ви е нещото, което ще ви даде времето, енергията и вдъхновението да го направите!\nВие още сега може да си изберете един полезен навик, да си направите план и да започнете. И аз съм сигурна, че ако спазвате точките посочени по-горе – със сигурност ще успеете. :) А ако искате – ще се радвам да се включите в нашата група на Програмата за изграждане на полезни навици ТУК. Кампанията за записване за новата година започва от 09.12.2018г до 30.12.2018г, като в рамките на този период цената за един месец ще бъде намалена на 20лв за нови участници, а цената за цялата година, за цялата Програма, за всички модули е намалена на 210лв за нови и съществуващи участници. :)\n2 thoughts on “2-те стъпки за изграждане на наистина дългосрочни полезни навици в ежедневието ни”\nPingback: Предизвикай се с 21 дни без нито едно оплакване, критика и клюки - ВЕНЕТА ДИМИТРОВА | Четилище\nPingback: Това, което обичаш да правиш е твоят истински дом - ВЕНЕТА ДИМИТРОВА | Четилище


Поправят ДНК, за да надхитрят рака | Пациентски вестник\nВие сте тук: Home » Проучвания и статистика » Поправят ДНК, за да надхитрят рака\nПоправят ДНК, за да надхитрят рака\nПубликувано 07:10, 15/04/2017 Публикувано от: Пациентски вестник\nРакът може да бъде надхитрен с „ремонт” на ДНК. Това откриха учени от Медицинския институт на Харвард. Резултатите от революционното им проучване са публикувани в престижното сп. „Science” на 24 март.\nСпособността на тялото да поправя своето ДНК отслабва с годините. Именно това e причината за постепенната клетъчна смърт и дегенерация на тялото, което го прави по-уязвимо спрямо раковите заболявания. Сега учените от Медицинския институт на Харвард обаче правят ключово открие как да помогнат на клетките да поправят повредите в ДНК. И да надхитрят рака в две направления – като отложат стареенето и дадат шанс лъче- и химиотерапията да стане по-щадяща за пациентите.\nОт Харвард изследват в дълбочина механизма, който позволява на тялото да ремонтира поправя ДНК-то си, отслабването му с годините и откриват\nнеподозираната досега роля на сигналната молекула NAD\nкато регулатор на белтъчните взаимодействия при поправката на ДНК. NAD е открит още преди век и вече е познат на учените с ролята си на контрольор при увреждащото клетките окисляване, уточняват изследователите. Днес експериментите им с лабораторни мишки показват, че прилагането на прекурсора й – NMN, смекчава увреждането на ДНК, свързано с остаряването и парира вредните ефекти на радиацията върху генетичния ни код.\nМакар откритието им да е обещаващо, учените са предпазливи, защото отбелязват, че терапевтичният ефект на много субстанции при мишки и при хора е твърде различен. Въпреки това, ако резултатите се потвърдят при бъдещи тестове над други животни и пациенти, може да се проправи път към нови терапии. Те ще бъдат насочени в две посоки – забавяне на стареенето и модулиране на антираковите терапии, които\nнаред с туморите, увреждат и здравите клетки\nТестовете на NMN върху хора се очаква да започнат в рамките на 6 месеца, уточняват изследователите.\n„Резултатите ни разкриват ключов механизъм на клетъчната дегенерация, но отвъд това очертават хоризонт за нови терапии, които да предотвратят стареенето и радиационното увреждане на ДНК”, подчертава водещият проучването проф. Дейвид Синклер, който работи в Департамента по генетика на Медицинския институт на Харвард и преподава на бъдещите лекари в Сидни, Австралия. Професорът не за пръв път изследва NMN. В предишно проучване той открива, че той тушира мускулното стареене при мишки.\nПреди да направят откритието си, учените вече били наясно, че отслабващият с времето NAD стимулира протеина SIRT1, който удължава живота при дрожди, мухи и мишки. Знаели още, че както SIRT1, така и друг протеин, отговорен за поправката на ДНК – PARP1, имат нужда от NAD при „работата” си. Доста по-„мъгляви” обаче се оказали познанията им белтъка DBC1, който е\nсред най-разспространените в човешкия организъм\nТъй като преди време за него се е открило, че подтиска SIRT1, изследователите предполагали, че той взаимодейства и с PARP1. „Смятахме, че има връзка между SIRT1 и DBC1, от една страна, както и между SIRT1 and PARP1, от друга. И може би PARP1 и DBC1 са въвлечени в някаква междуклетъчна „игра”, обяснява Юн Ли, който е пръв автор на проучването и научен сътрудник в Департамента по генетика на Медицинския институт на Харвард.\nТака и се оказало. За да добият по-добра представа за сложната „комуникация“ между трите белтъка, учените измерили молекулярните маркери на белтъчните взаимодействия в клетки от човешки бъбрек. DBC1 и PARP1 се оказали силно свързани. Но, когато нивата на NAD се вдигали, „връзката” им се прекъсвала. Колкото по-високи били те, толкова по-малко взаимодействия можели да се формират между PARP1 и DBC1. Обратното – когато учените подтискали NAD, бройката им скочила. С други думи – учените доказали, че щом NAD е в изобилие, той пречи на DBC1 да се свързва с PARP1 и влияе на способността му да поправя увредена ДНК. Затова учените допускат, че когато NAD намалява с годините, отслабва и възможността му да противодейства на опасното взаимодействие между DBC1 и PARP1. Резултатът – повредите в ДНК остават непоправени, натрупват се с времето,\nускоряват увреждането, мутацията и смъртта на клетките\nкакто и отслабването на функциите на органите.\nЗа да разберат как белтъците си взаимодействат извън стерилната лабораторна среда, учените приложили върху млади и възрастни мишки прекурсорът на NAD – NMN. Избрали този метод, защото молекулата на NAD е твърде голяма, за да премине клетъчната мембрана. Докато, веднъж попаднала в клетката, NMN веднага успявала да се свърже с друга NMN молекула, за да формира NAD.\nКакто и очаквали, учените установили, че по-възрастните мишки имат по-ниски нива на NAD в черния си дроб, както и по-голям брой на „слепени” PARP1 и DBC1 молекули. Експериментът обаче се оказал обещаващ. След като за седмица приемали NMN във водата си, нивата на NAD в черния дроб на мишките скочили – близо до тези на младите мишки. Освен това активността на PARP1 се покачила и много по-малко от молекулите му се свързвали с DBC1. Молекулярните маркери, които сигнализират за повреда в ДНК, също намалели.\nВъв финалния етап на проучването учените изложили мишките на радиация. Но при онези, които предварително третирали с NMN, уврежданията в ДНК били много по-малки. Те не показвали типичните аберации в броя на кръвните клетки –\nв белите кръвни телца, лимфоцитите и нивата на хемоглобина\nПротективният ефект бил налице дори при мишките, които третирали с NMN след излагането на радиация.\nВзети заедно, резултатите от проучването на харвардския екип хвърлят светлина върху целия механизъм на клетъчна смърт, предизвикана от повредите в ДНК. Освен това предполагат, че възстановяването на нормалните нива на NAD след прилагане на NMN може да стане основа за нов медикамент, който да тушира страничните ефекти както от антираковото лечение, така и опасната радиация в околната среда.\nЕкипът на Харвард развива проучването си и в друга посока – извън земната орбита. През декември 2016 г. съвместен проект на лабораторията на Синклер и „Liberty Biosecurity” печели националния iTech конкурс на НАСА. В основата на разработката е механизъм, благодарение на който стимулацията на NAD може да лекува астронавти, изложени на космическата радиация\nНастоящото проучване пък Синклер посвещава на майка си – Даяна, която смело се бори с ракa две десетилетия, отбелязва „Science”.\nВ 12 области в страната има дефицит на кардиолози и на медицински онколози\nУчени успешно тестваха противоракова ваксина на базата на киселина\nTags: ДНК,заболявания,Здраве,здравеопазване,изследователи,лекар,медицинска сестра,медицински специалист,Медицинския институт на Харвард,Медицинско лице,парамедик,пациент,Поправят,рак,терапии


Партньорства, целящи да изпълним обещанието за персонализирано здравеопазване\nПрез живота си д-р Раджу Кучерлапати (Raju Kucherlapati, Ph.D.) е станал свидетел на много медицински открития. Като сътрудник в Проекта за човешкия геном на Националния институт по здравеопазване, преподавателят по генетика в Медицинското училище на Харвард е помогнал за секвенирането на първия човешки геном. Но дори когато през 2003 г. амбициозният проект беше завършен, той остава скептично настроен по въпроса, колко бързо би могла геномиката да помогне за по-нататъшното лечение на рака.\n„Преди 15 години – разказва той, – ако някой ме беше попитал: „Мислиш ли, че е възможно в бъдеще да можем да се грижим по подходящ начин за пациентите с рак?“, щях да кажа: „Вероятно не и през моя живот”.\nКогато днес му задават същия въпрос, Кучерлапати отговаря по друг начин. „Всъщност виждаме светлина в края на тунела, когато ракът ще се лекува по-скоро като хронично, отколкото като смъртоносно заболяване. Това вече започва да се случва “, казва той. Така е, защото сме на прага на промяна в принципния подход към лечението на рака – чрез замяната на унифицирания подход с нов стандарт на грижа, при който пациентите биват лекувани въз основа на уникалните характеристики на тяхното заболяване.\nТова е обещанието за персонализирано здравеопазване, казва Джош Лауер, бивш глобален ръководител на „Развитие на персонализирано здравеопазване” в Рош. Грижите в онкологията са достигнали повратна точка, казва той, благодарение на една „експлозия на информацията и новите средства за идентифициране и използване на най-важната от клинична гледна точка информация“.\n„В това пространство Рош демонстрира пълна отдаденост – казва Лауер, – но ние имаме самосъзнанието, за да разбираме, че предизвикателството е твърде голямо и сложно, за да го преодолеем сами. Трябва да си партнираме с другите“.\nД-р Гаурав Сингал (Gaurav Singal), академичен преподавател в Медицинското училище на Харвард и вицепрезидент по Стратегията за данни към Foundation Medicine – един от партньорите на Рош в тази сфера, посочва трите ключови компонента, необходими за изпълнението на това обещание.\n„Първо, лекарите се нуждаят от набор от точни, ефективни терапии. Второ, необходима е висококачествена диагностика, за да се определя кои пациенти от кои терапии ще имат полза. И накрая, необходими са съответните инфраструктура и информатика, за да се даде възможност на доставчика на услуги на първа линия да знае как да намери това съответствие”. Три от най-скорошните партньорства на Рош препращат директно към тези стъпки.\nПромяна в начина на обработка на данните\nПървото е Foundation Medicine /Фаундейшън Медисин/ – компания за молекулярни изследвания, основана през 2010 г. Тя е базирана в Кеймбридж, Масачузетс, и използва патентована комбинация от прецизно вземане на проби от ДНК и усъвършенствани алгоритми, за да даде изчерпателен геномен профил на рака на всеки пациент. После компанията анализира най-актуалната публикувана литература, за да съчетае геномния профил на всеки пациент с най-ефективния вариант за лечение или клинично изпитване.\nКъм днешна дата Foundation Medicine е анализирала над 400 000 проби от пациенти, като продължава да усъвършенства своите алгоритми и да увеличава прецизността, с която може да идентифицира геномните изменения, за които е известно, че стимулират растежа на рака.\nЗа една седмица ние провеждаме повече изследвания (секвениране от следващо поколение), отколкото всички академични медицински центрове в САЩ, взети заедно.\nД-р Гаурав Сингал (Gaurav Singal)\nД-р Сингал поставя този мащаб в контекст. „За една седмица ние провеждаме повече изследвания (секвениране от следващо поколение), отколкото всички академични медицински центрове в САЩ, взети заедно. Най-хубавото е, че променихме начина на обработка на данните, като ги централизирахме в един хармонизиран и анонимизиран набор, и дадохме достъп до него на изследователи по целия свят”.\nТози тип изследване (геномно профилиране) се оказва разликата между живота и смъртта за Брайс Олсън (Bryce Olsen), инженер по обработка на данни в „Интел” – той страда от рядка форма на напреднал метастатичен рак на простатата, който не реагира на стандартното лечение. „Геномното профилиране беше ключът, който ми отвори вратата за участието в едно клинично изпитване“, казва Олсън, в ремисия от вече три години. „Без това профилиране пациентите като мен и техните лекари нямат представа кое стимулира развитието на заболяването им“.\nЗа съжаление, за много видове рак все още няма ефективно лечение. Мелани Наличери (Melanie Nallicheri), Главен изпълнителен директор по бизнес развитие във Foundation Medicine, е убедена, че най-добрият начин за ускоряване на изследванията за откриване на такива лекарства е, да се съберат заедно конкурентите в областта на биофармацевтиката. „Мисля, че Рош и всички наши партньори в изследователската работа разбират, че нашите данни трябва да бъдат споделяни открито и че конкуренцията трябва да съществува на базата на качествата на отделните терапии“.\nТази визия според Наличери изисква „коренна промяна, като се изследват всички пациенти с рак в напреднал стадий“. „За да може Foundation Medicine да има успех в развитието на изследванията на рака,“ казва Наличери, „изчерпателното геномно профилиране трябва да бъде по-повсеместно“. Партньорството с Рош и неотдавнашното придобиване подпомогнаха тези усилия – геномното профилиране на Foundation Medicine вече е достъпно в над 60 страни.\nСъбиране на изгубените късчета знание\nДа има висококачествен набор от геномни данни е само едно парченце от пъзела. Изследователите се нуждаят от също толкова богат набор от клинични данни, за да достигнат до пълно разбиране на пациентите, приложеното лечение и постигнатите резултати. Традиционно това е трудно да се постигне, тъй като повечето клинични данни се губят, когато пациентът почине, или се ограничават до данните, събрани в клиничните изпитвания.\nНа сцената излиза Flatiron Health /Флатайрън Хелт/ – друг партньор на Рош, наскоро придобит от него.\nГодини наред д-р Ейми Абърнети (Amy Abernethy), първият медицински директор на Flatiron Health, се занимава с този проблем. През 2013 г. тя се качи на сцената на TEDMED, за да разкаже историята на Джанет, нейна пациентка, починала от меланом. Д-р Абърнети изрази съжалението си, че след като Джанет вече не е била подходяща за участие в клиничното изпитване, в което е била включена, цялата й клинична информация – включително потенциалните „късчета знание“ – била загубена. Има десетки хиляди пациенти като Джанет – заедно с всички техни късчета изгубено знание.\nПродуктите на Flatiron Health свързват онколози, учените, болниците, изследователите в областта на биологическите науки и регулаторите на една обща технологична платформа.\nАбърнети опитва да реши този проблем през цялата си кариера. През 2009 г. тя помага за приемането на “Закона за възприемане на медицински информационни технологии в икономическата дейност и клиничната практика (HITECH Act)”, който подпомага почти универсалното приемане на Електронните медицински досиета (EMR) в САЩ. Дигитализирането на информацията за пациентите беше важна първа стъпка, но според Абърнети, „ние взимахме това, което към момента представляваше метална кантонерка с картонени папки, и го дигитализирахме. Но то все още си беше дигитална хартия, заключена в дигитален шкаф. Никои от данните, които са били цифровизирани, всъщност не може да се използват за изследователски цели”.\nОтначало Flatiron Health смята, че решението би могло да бъде открито единствено в обработката при използване на естествен език и изкуствения интелект. Абърнети не е убедена в това. „Бях заявила много решително, че има нужда от клинични експерти, които да изчистят прозата и да я превърнат в количествено измерими данни“. Вслушвайки се в съветите й, Flatiron Health разработва софтуер, който позволява на висококвалифициран екип от анализатори на данни да извлече и провери всички съответни единици информация от медицинските записи по последователен начин – с помощта на такива инструменти като обработката при използване на естествен език, за да се помогне този процес да стане по-ефективен.\nПрез 2014 г. компанията представи първия си набор от данни, който включваше кохорта от 200 пациенти с меланом и 2000 с рак на белия дроб.\nАбърнети, която сама се описва като фанатик на тема данни, определя това като „вълшебен момент“.\n„Така незабавно получих поглед, към грижите за онкоболните, какъвто никой досега не беше имал“, казва тя. „Какво лечение са получавали пациентите, колко дълго са преживели, какви тестове за биомаркери са им правени“.\nОттогава насам Flatiron Health е обобщил и обработил данните на над 180 000 пациенти от OncoEMR – собствена EMR система, използвана от над 280 онкологични практики, и взаимодействията и със седем големи научни центрове. Flatiron Health използва тези деидентифицирани данни в партньорство с водещите световни биофармацевтични компании, научни медицински центрове, регулатори и пациентски групи, за да проучи всичко – от подпомагането на разширяването на употребата на лекарствени продукти до по-доброто разбиране на пациентите, които не са лекувани в клинични изпитвания, защото отговарят на критериите за изключване от участие.\nС все по-широкото използване на данните, от Flatiron Health си задават въпроса: „Доколко добър ще е наборът от данни за откриването на отговор на въпросите?“. Те оценяват качеството на набора от данни в контекста на този въпрос и след това непрекъснато го подобряват с цел да го направят „с регулаторно качество“.\nНаскоро Flatiron Health предприе амбициозен проект за подобряване на данните, с който съчетава своя набор от данни от реалната практика с геномния набор от данни на Foundation Medicine. Получената клинично-геномна база данни (CGDB) може анонимно да свърже уникалните биомаркери на пациентите с техните клинични данни – включително специфичните лечения и резултатите. „При изследванията на рака това се смята за Светия Граал“, казва Раджу Кучерлапати от Медицинското училище на Харвард. „И никой досега не е правил това по този начин, в такъв мащаб.“\n„Досега това наистина беше само една мечта “, казва д-р Сингал от Foundation Medicine. „Мисля, че създадохме първата стъпка и сме пред прага на създаването на нещо, което ще преобрази тази област – и ще ни позволи да ускорим и разширим изследванията, с цел да разработваме още по-таргетни терапии по-ефективно.“\nОползотворяване на потенциала на цялата екосистема\nГрег Талбърт (Gregg Talbert), глобален ръководител на „Партньорства за персонализирано здравеопазване” в Рош, признава, че макар и да е постигнат голям напредък, предстои да се измине още дълъг път. За всеки пациент като Брайс Олсън, при който има отговор към таргетно лечение, има множество пациенти с рак, при които все още няма такъв. „Но това, което започва да се променя – според Талбърт, – причината, поради която най-вече сме поели по този път – на персонализираното здравеопазване, е, че ние непрекъснато подобряваме способността си да определяме конкретни популации пациенти и да постигаме по-добро разбиране на таргетните лечения, които са необходими за тяхната по-ефективна терапия”.\nПартньори като Foundation Medicine и Flatiron Health правят това възможно. И Рош вярва, че техният истински потенциал може да бъде реализиран само ако партньорите продължават да преследват своите независими цели и да оползотворяват потенциала на глобалната екосистема на изследванията на рака.


Новият Windows 11 ще направи още по-трудно смяната на използвания по подразбиране браузър. В Windows 11 Microsoft ще промени начина, по който задавате приложение по подразбиране за различни задачи. Подобно на Windows 10, когато за първи път инсталирате нов браузър и го отворите, ще бъдете попитани дали искате да го зададете като основен за вас. Това обаче е единственият път, когато ще имате тази възможност да го направите толкова лесно. Освен ако не маркирате опцията Always use this app, браузърът по подразбиране никога няма да се промени и изглежда доста лесно да забравите това и просто да стартирате браузъра, който сте инсталирали само за да не видите никога повече опцията за избор.\nАко ви се случи това, начинът да зададете нов браузър по подразбиране е много по-объркан спрямо Windows 10. В Windows 11 промяната на програма по подразбиране става само като промените начина, по който по подразбиране се отварят свързаните с нея файлове. В случая с интернет браузърите това означава да промените начина за отваряне по подразбиране на HTM, HTML, PDF, SHTML, SVG, WEBP, XHT, XHTML, FTP, HTTP и HTTPS файлове.\nТова е ненужно дълъг процес в сравнение с Windows 10, където бързо и лесно можете да променяте приложенията по подразбиране за достъп до интернет, имейл, музика, снимки, видео и др.\nКакто може да се предположи, конкуренти като Mozilla, Opera и Vivaldi незабавно изразиха притеснение от тази тенденция в Windows 11.\n„Тези бариери са объркващи и изглежда са създадени само за да пречат на потребителите да изберат браузър, който не идва от Microsoft. Те знаят, че единственият начин да накарат хората да използват техните браузъри е да ги принудят“, казва Селена Декелман, старши вицепрезидент в Mozilla.


Posted by maistorut at 2:21 AM No comments:\nИстинската любов е цялостно общуване между лица от срещуположни полове, които чрез тази връзка образуват андрогенно същество, в което се допълват взаимно, но всеки запазва самоличността и способността си за самореализация. Емоциите, инстинктите, мислите и състоянията на съзнателност, породени от този съюз не са любов, а деца на любовта.\nТова разкрива загадката на истинската любов: любовта не е сливане на двамата партньори в едно същество, а тяхното допълване, за да се образува трети индивид . андрогенно същество, тайнствено дете, в което двойката се слива, като всеки от двамата запазва индивидуалността си. за да успее, двойката трябва да постигне съвършено общуване в сексуалната, инстинктивната, емоционалната и интелектуалната сфера. Сексуалното общуване не означава само коитус, защото ако беше така, всеки, които е неспособен за коитус, би изпитал липсата на тази връзка. сексът протича на енергийно, както и на физическо ниво чрез половите органи.\nДвойка, която постигне висша реализация, управлява съзидателната сила, като постоянно се обновява и по този начин избягва магнитна стагнация собствената й магнитна енергия се обновява при пропорционалното и хармонично обединяване в половия акт, който може да се проявява физически или енергийно. този балансиран тип връзка е представен символично -\nразум сърце секс\n1/3 ------ 1/3------1/3\nи представлява балансиран или хармоничен коитус. По всеки от свързващите канали протича една трета от общия поток еротична енергия.\nКогато има непропорционален съюз, по-голямото количество еротична енергия протича през половите органи за сметка на емоционалната и интелектуалната чувствителност.Добре е да се разбере че съществуват два типа сексуалност: едната е органична или физиологична, а другата - невидима или вътрешна, чиято истинска природа е магнитна и е свързана с протичането на човешкия Ерос в индивида.\nPosted by maistorut at 2:01 AM No comments:\nLabels: хармоничен коитус\nХикари - истинската любов\nКакво отличава любовта на Хикари от Мажоретката-мечта?\nЕто, вместо любовно обяснение по случай Деня на влюбените ще опиша Хикари, такава, каквато я познавам, но подчертавам заради нея - не притежавам.\n*на прекрасната Любима-\n- жената-мечта Хикари\nдаваш но не искаш нищо\nв развитие -\nне манипулираш Любимия,\nразвитие на индивидуалността му.\nнезависеща от секса и\nнепрекъснат извор на любов.\nиздържаш дълга раздяла,\nне обвързваш Любимия,\nединствено да даваш от себе си.\nбез утилитарен подход,\nносиш мир, увереност и сигурност,\nстрастта към теб\nнараства с времето.\nи биваш опознавана.\nОбщуваш на няколко нива.\nлюбовта ти няма граници.\nОбновяваш се и я усилваш\nот вътрешни промени.\nВ любимия си\nстимулираш и развиваш\nвръзката с теб\nе плодотворна и продуктивна\nемоционално и духовно.\nстремиш се към\nцялостна еволюция на своя партньор\nи себе си -\nили магнитната ти сексуалност\nуправляваш се от толерантност,\nпораждаш взаимно уважение,\nпо свой модел.\nактивна и творческа,\nпостоянно се обновяваш.\nтака и успехите,\nи любовта ти има собствена динамика.\nПостигаш съвършен съюз\nна всички нива,\nкато запазваш вътрешното си пространство.\nВръзката ти -\nе резултат на\nизползване на волята и\nНе си смущавана\nот призрака на фантазиите,\nзащото си реалистична.\nОсноваваш взаимоотношенията си\nна взаимното сътрудничество.\nналагаш съзнателни морални стандарти,\nрезултат от дълбоката вътрешна будност.\nХикари -реална мечта!\nЕ, не мога и не искам в стих да описвам Мажоретката - Мечта затова, прости Хикари че изобщо пиша тези редове под серенадата за Теб, но чрез контраста искам да подсиля разбирането за вътрешната красота, която всички влюбени в теб носят в спомена за очите ти.\nДържа отново да подчертая, че Хикари не е Маргарита т.е. всякакви аналогии между Хикари и Джаки Кенеди са неуместни.\nКоя е Мажоретката - Мечта? Дори не е жената - вамп. Изисква и е нетолерантна. Излъчва егоистичност. Натраплива е - въздейства на определени мъжки страсти, настъпващи от пръв поглед най-вече визуално, но може и чрез стон или престорен глас. хипнотична е - мъжете се опиват от очите й. манипулира избранника си. никога не позволява развитие на индивидуалността му и оцелява чрез секса. Няма трайни чувства, често прекъсва връзките си, а страстта, която буди умира при дълга раздяла. Мажоретката -мечта е натраплива и невежа, и инфантилна, поддържа зависимостта на мъжа чрез задължения и обещания, изключително тесногръда и крайна, преценява смисъла на чувствата през призмата на полезността на партньора си и съответно - поражда тревога, недоволство и конформизъм. Може да ни донесе само мимолетно удоволствие и наслада или направо - да ни причини нещастие. Страстта към нея намалява с течение на времето и поддържаме връзката си с лицемерие, лъжи и преструвки. Общуването първоначално е на ниво секс а впоследствие - задължение и пари. Мажоретката - мечта не предлага равенство, по характер е експлоататорка и не понася личната свобода - и двамата във връзката са роби. По нрав е ограничена, така че промените - противоречащи на интелектуалното и емоционалното програмиране унищожават връзката й. Ето защо тя се стреми да ограничава и да пречи на индивидуалните възможности и е причина за развитие на собствения си имидж на желана жена за сметка на партньора си. Плодотворна е само в областта на емоциите и стремежа към възпроизводството на биологичното. Не позволява развитие нито на партньора нито на себе си - ограничена и статична е. В същността й е активна само физическата сексуалност. Управлява се от ревност, суета, егоизъм, задължения и обществени предписания. Досажда със съобразяването с общоприетите културни модели. Пасивна е, управлява се от навика и инерцията. Постоянно дебатира кой от двамата е виновен и невинен. Програмирана е и статична в отношенията си. Изисква симбиотично сливане без вътрешно пространство за партньора и за себе си - най-често се конкурира в професионалната сфера с мъжа до себе си. ръководи се само от импровизациите си и не е способна на волеви решения и съзнателен размисъл. Вдъхва живот на призрака на фантазиите, основана е на фантазиите, нереална е\nи подчертавам - конкурентна е - не е способна на взаимно сътрудничество. За съжаление има несъзнавани, програмирани и повърхностни морални стандарти, въздейства ни с дори с това че е крехка и ограничена. Мерлин Монро ли разпознахте в нея? Е, идеалът за мажоретката - мечта се котира дори повече от идеалът за Примадоната. Мъжки фантазии, мъжки драми.\nБлагодаря - Хикари, затова че си всичко, което Мерилин не можа да бъде, въпреки очакванията на мъжете около теб. Бъди себе си и остави воалите на Изида.\nPosted by maistorut at 4:36 AM No comments:\nLabels: Хикари vs Мажоретката - мечта\nСветът на пратениците на Бога\nВ християнството, юдаизма и исляма ангелите са посредници между по-висшия и по-нисшия свят, техните крила символизират свободата, а светлият ореол - светлината, която носят от Бога. От древни времена те са предизвиквали благоговение и любов, като са летели нагоре - надолу между небето и земята, носейки послания от едното царство в другото. ангелите и техните царства са почитани във всички религии. В индуизма апсарите - сестрите на Хикари са небесни носителки на любов и възторг, които обгръщат мъртвеца със сладострастните си гърди и го отвеждат в рая. В Корана е казано, че от сълзите на Архангел Михаил, които били пролети заради прегрешенията на вярващите, са произлезли херувимите. Още в ранните писания на иврит се е смятало че ангелите се явяват наново всеки ден под формата на утринната роса. В Талмуда се твърди че на всеки евреин са дадени по 11000 от тях. Но близките на Хикари носят нещо повече от любов и светлина. Те могат да бъдат воини за каузата на доброто и да влизат в духовни битки. Яков се е борил с един ангел и след това бил наречен Израил. Херувими са пазели арката на обетованата земя. Свети Георги и Архангел Михаил са представени като герои с крила, които убиват дракони. Мистик от пети век подрежда ангелите в три триади,,, състоящи се от серафими, херувими и трони, т.е. тези, които са най-близо до трона на Бога, преминавайки през доминионите, добродетелите и силите на втория небесен кръг за да стигне до принсипалиите, архангелите и ангелите от третия кръг. Часовете на деня, дните на седмицата, месеците на годината, зодиакалните знаци и всяка от планетите са представени от ангели. Твърди се, че през четиринадесети век 301 655 722 ангели са кръжали по границите нашата временна вселена, като 133 306 668 са били спуснати от Бога. Подобна сложна подредба може да се види в индуистките представи за духовната йерархия, в будистките вярвания за средните царства и в изобилието от духовни светове, характерни за даоизма. Важността на тези сложни символи идва да подчертае, че хората са напътствани, утешавани и окуражавани от едно присъствие, идващо от друго измерение на съществуване където обитават същества като Хикари. Не бих си позволил да разкривам родината на Хикари ако тя самата не беше си позволила да повдигне въпроса за духовете закрилници и ангелите. Аз като нейн пазител знам че просветленото знание и идентичност способността за неописуема радост и издигаща се над егото й любов прави булото между нея и нейния свят и нас все по-тънко. Тялото на Хикари е израз на тържеството на Духа.\nPosted by maistorut at 11:09 AM No comments:\nЗнам, Хикари, беше абсолютно сигурна, че се проектира бременност. И аз видях енергията и нали съм твой пазител - я почувствах мигновено, но след известно време изчезна. Това сигурно е някакъв преход в друго пространство. Знам, какво си мислиш - че детето, което те е пожелало няма да се роди при твоето телесно измерение. Искаш да разбереш какво е станало. Боли ме да ти кажа но - истината е че това е някакъв вид паралелна бременност и детето е отишло другаде. Знам, знам какво е гняв. Но гнева ще доведе до нови жертви и ново страдание. Няма да върне сина ти. Случило се е и е необратимо. Успокой се. Било каквото било и било каквото не било. Все пак изборът е в основата на всичко.\nPosted by maistorut at 10:41 AM No comments:\nПрогнозите са смразяващи - проявите на невъздържаност и женски капризи на природата тепърва предстоят, все по-унищожителни, с все повече жертви. Никой и никъде няма да бъде спокоен за следващия смъртоносен танц на вихъра.\nPosted by maistorut at 10:39 AM No comments:\nзащо не съм любимият?!\nТи, който пазиш тайните във вечен плен;\nТи, който вдигаш пак нещастник повален:\nСъс силата на отказа дари ме, Боже!\nТи всичко опрощаваш, опрости и мен.\nОмар Хайям РУБА`ЙЯТ\nPosted by maistorut at 3:28 AM No comments:


Огнян Герджиков: След 11 юли пак ще има един силно фрагментиран парламент - Flashnews\nСлед 11 юли пак ще има един силно фрагментиран парламент. Това заяви Огнян Герджиков, председател на 39-ото Народно събрание и служебен министър-председател в периода 27 януари-4 май 2017 г., в интервю за предаването „Събуди се” по NOVA.\nПо думите му служебното правителство е много добре балансирано. „Още в първите дни служебното правителство тръгна много устремно и активно. Впечатлен съм от състава му. Той е много добре балансиран, с изключително качествени хора. Това ми дава надежда, че ще бъде свършена добра работа”, посочи той.\nНа въпрос дали е бил поканен да участва в служебния кабинет, Герджиков заяви: „Не са водени разговори с мен. Щях да съм притеснен, ако бяха. Историята не бива да се повтаря”.\n„Трябва да има рокади, но трябва да се спазва мярката. Много сериозни трусове могат да не дадат добър резултат, но пък защо идва нов кабинет, ако всичко ще е по старому? Трябва да се намери балансът”, посочи той.


CodeIT - Екипът на CodeIT 2020/2021\nЕкипът на CodeIT 2020/2021\nПредставяме ви екипа, отговорен за организацията на 21-ви сезон на Международния конкурс по програмиране CODEIT.BG на Мусала Софт.\nАндон Тодоров е в 11 клас в Софийската математическа гимназия „Паисий Хилендарски“. Рок фен и барабанист, той е в челните класации на национални и международни състезания по информатика. Андон e носител на сребърен медал от IOI 2020 и с отличие от престижната наградата „Джон Атанасов“ 2020 на Президента на Република България.\nАнгел Георгиев е Ръководител Технически Обучения в Мусала Софт, учител по информатика и съосновател на Знам.бе. Неговата мисия е да направи образованието по-интересно и развитието на таланти - фокусирано и забавно.\nДобрин Башев е в 12 клас в Природо-математическата гимназия „Акад. Иван Гюзелев“ в Габрово. Той обича да се отправя на приключения в Стара планина и се радва на вълшебния свят на Хари Потър. Едно от най-големите му постижения е сребърният медал в eJOI 2017, а освен решаването на алгоритмични задачи, той се интересува и от тяхното създаване.


Сезонът на дините | CredoWeb\nДините са богати на антиоксидантите аскорбинова киселина, каротин, ниацин, тиамин и рибофлавин, които укрепват и подмладяват организма, а някои от тях имат и противораково действие.\nТези вещества се съдържат и в много други плодове, но предимството на динята е в нейното високо съдържание на безценната фолиева киселина (или витамин В9), без която човешкият организъм не може да се развива нормално.\nФолацинът (другото име на този витамин) е необходим за изграждането на ДНК и РНК, той участва в делението на клетките и регулира абсорбирането и преработването на белтъците. Тези микропроцеси са незабележими, но видимият ефект от фолиевата киселина е здравия тен на кожата, подобреното храносмилане, а при младите майки – по-обилната кърма.\nКакто е известно динята има силно пикочогонно действие и след изяждането на една порция естествените пориви за уриниране зачестяват.\nОсвен това консумирането на диня заедно с други храни или веднага след това предизвиква образуване на газове, което води до естетически неудобства, а понякога и болка.\nМагнезият е полезен главно, защото осигурява нормалното усвояване от организма на витамини и минерали (като калий, натрий, калций и др.).\nОсвен това магнезият подобрява функцията на мускулите и нервите. Чести симптоми на дефицита на магнезий са мускулни крампи, бодежи, отпадналост и умора, а трайната липса може да се отрази на сърцето - нарушенията в проводимостта на нервите в съчетание с нисък тонус на съдовете може да предизвикат аритмия и да увеличат риска от инфаркт.\nХората с проблеми с кръвно налягане трябва да приемат храна с по-голямо количество магнезий.\nМагнезият е полезен и за бъбреците. Той предотвратява образуването на камъни и въобще намалява отлагането на соли в организма.\nСмята се, че магнезият е отличен антидепресант. Ако няколко поредни дни сте в лошо настроение, сънят ви е нарушен и се концентрирате трудно в рутинните задължения може би една динена диета ще възстанови силите и бодростта ви.\nДинята е богата на микроелементи, но главното и съдържание е водата – 85 до 90%. Тя утолява отлично жаждата и в горещите летни дни играе ролята на разхладителна напитка. За разлика от газираните напитки и много плодови сокове, в нея няма трудноусвоими захари, които изискват производсво на инсулин и следователно тя може да се яде и от диабетици, разбира се умерено.\nОт друга страна в динята има минерални соли, т.е. тя поддържа нормалния водно-солен баланс без да нанася вреда на бъбреците.\nТехнологията на динената диета е проста. Разрешената дневна доза е 1-1,5 килограма диня с ръжен хляб и сухари, чай и кафе не трябва да се пият.\nТази диета е полезна не само за фигурата. Тя отлично прочиства целия организъм, изхвърля шлаки, пясък, излишна сол, даже холестерол, а едновременно с това засилва имунитета.\nДиетата обаче има противопоказания. Тя не трябва да се прилага при понижена функция на бъбреците (те няма да смогнат да отделят излишните течности) и при наличие на камъни в бъбреците над 4 милиметра в диаметър.\nИ най-накрая, за потенциалната опасност на динята.\nПриродата е създала този плод полезен и хранителен, но търговските интереси му се отразянат неблагоприятно.\nНитратите, с които се отглеждат дините, за да растат по-бързо и да бъдат по-едри могат да предизвикат отравяне.\nТе се натрупват в организма и с времето може да причинят слабост, понижаване на имунитета, раздразнителност и безсъние. А при деца, бременни и страдащи от заболявания на храносмилателния тракт е възможно да се появят неприятни симптоми няколко часа след консумацията: гадене, повръщане, виене на свят и болки. При това без лабораторен анализ е невъзможно да се направи разлика между „отровната “ и необработената с химикали диня.\n- Никога не купувайте разрязани или наранени дини. Също и ако продавачът е изрязал триъгълниче от плода, за да ви увери, че е узрял.\n- Отрязаните и пакетирани резени диня в магазините не са по-безопасни от тези, които се продават на пазара.\n- Не слагайте закупената диня на кухненската маса преди да сте я измили щателно под течаща вода. Микробите може да останат на повърхността и да се пренесат на други продукти.\nДиети и здравословно хранене диета витамини бъбреци Фолиева киселина вода